section_heading: Nesreće
paragraph_text: Godine 1995. vozio se cestom prema Karlobagu kada ga je tegljač UNPROFOR-a udario. Zapravo se prikolica prepriječila na cesti i udarila u Selakov automobil koji se strovalio u ponor od 150 metara. Pao je u provaliju i eksplodirao, ali, s obzirom na to da nije bio vezan, Selak je ispao iz automobila i ostao visjeti između drveta i stijene.